Marianne Sin-Pfältzer

Marianne Sin-Pfältzer(Hanau, 12 deabrilede su1926–Nùgoro, 27 deaustude su2015) est istada una fotògrafa edisinnadora industrialetedesca.
Cun antepassados olandesos e fìgia de unu dutore, chi aiat isseberadu de sighire a agiudare sos pazientes ebreos in s’istùdiu suo fintzas in suta de su nazismu e mortu giòvanu, e de una fotògrafa ritratista, chi gestiat un’atelier minore suo, in sos primos annos ‘50 imparat inMònacusa tècnica de sa fotografia moderna, in sa Bayerrischer Staatslehranstalt für Photographie, e a pustis tzucat aParigipro addobiare sos fotògrafos prus famados de cuss’època e istudiare su limbàgiu issoro. A pustis de l’àere fatu incumentzat a traballare comente a fotògrafa professionista.
In su1955arribat inSardigna, e cun una Rolleicord 6x6 incumentzat a biagiare (cussa prima borta lu faghet in autostop), fotografende sa sotziedade, sa gente e sos logos chi bidet. At a publicare libros cun sas fotografias suas e b’at a torrare àteras bortas in sos annos chi sighint.In bint’annos de traballu in Sardigna, at a creare sa parte prus manna de s'archìviu suo, chi at a devènnere su repertòriu de immàgines de s’Ìsula de sos annos de su segundu pustisgherra prus mannu e fatu a sa minuda chi bi siat. In saBarbàgiaaddòbiat s'editore Guido Fossataro de Casteddu, chi la faghet intrare in su progetu de su libru de Marcello SerraSardegna, quasi un continente, de su1958(torradu a imprentare in su1960e torradu a editare in su1970) ricu de fotografias suas e de sas immàgines a colores de Màriu De Biasi.
In sas fotografias fatas dae issa si podet agatare una documentatzione de importu mannu pro su chi pertocat a su traballu, sa vida de cada die (siat de sas biddas e siat de sas tzitades) e totu sos àteros aspetos de saSardignade cussos annos, siat a colores e siat in biancu e nieddu. Cussas fotos sunt istadas bèndidas fintzas inGermània, postas in una sèrie de libros e rivistas.
In su1961còjuat un'òminecoreanue, fintzas si su matrimòniu est duradu pro pagu, dae cussa die cunservat semper su sambenadu Sin in paris cun cussu de su babbu.
Faghet fintzas biàgios e fotografias in àteros logos de su mundu: Philadèlphia, in sosIstados Unidos, in su1965, sasHawaii, semper in sosIU, in su 1966, s’Unione Sovièticain su 1967, sasFilipinas, saTailàndiae suSri Lankain su1969, S’Ìndiade Calcuta e Delhi Noa e saCosta de Avòriuin su1979. Medas de cussas fotografias las ant a publicare in libros de medas editores.
In paris cun custas atividades faghet fintzas ritratos fotogràficos in istùdiu (fotografende personàgios famados meda de s’època sua), cussu fatu in su teatru e in sas salas de cuntzertu e sas fotografias cummertziales pro aziendas de importu in setores medas (es. Agfa, Perutz, Kodak, Braun, Hohner etz.).
In sa carriera sua at fatu mustras medas, intre sas cales si podent ammentare cussa fata dae su Museum Schloss Philippsruhe de Hanau, una retruspetiva dedicada a issa in su2001, e cussa ammaniada, in intro de suSpazio Ilisso, dae sa domo editoraIlisso(chi gestit s’archìviu fotogràficu de s’artista) inNùgoroin su2019.
Traballat cun sas agentzias fotogràficas e intrat in unos cantos assòtzios de fotògrafos, che a su BJV (Bayericher Journalisten-Verband), su BFF (Bund Freischaffender Foto-Designer) e s’Europhot.
In sos annos ‘80 lassat sa fotografia pro colare a su chi issa at a mutire su “foto-batik”, sa creatzione de madrighes de pro s’imprenta in tessutu e tzeràmica fatas partende dae minujas fotogràficas, e esponet sas òperas suas in sas fieras de su setore de su disinnu industriale, in ue at a tènnere unu sutzessu bonu cun sas indùstrias.
In su2005chene prus s'atretzadura Hasselblad sua chi fiat istada furada, at isseberadu de torrare a istare inSardigna, inNùgoro, custa borta definitivamente, e de s'ocupare de artesania artìstica e publichende cun s'Ilissouna monografia cun 300 fotografias suas initalianue, a pustis, intedescu.In sa matessi tzitade est abarrada finas a sa die de sa morte sua, in su 27 deaustude su2015, a 89 annos, causada dae s'investimentu de una màchina acontèssidu su 10 de su matessi mese.
(IT)Biografia de Marianne Sin Pfältzer, inilisso.it.URL consultadu su 16 nadale 2019.